Exqrch/javanese-Komodo-pixelgpt huggingface dataset:
Grahana cincin dumados manawi piringan Bulan (wekdal puncak gerhana) namung nutup sapérangan saking piringan Srengéngé
Grahana jinis pinika kadadosan manawi ukuran piringan Bulan langkung alit saking piringan Srengéngé
Saéngga nalika piringan Bulan wonten ing ngajeng piringan Srengéngé, boten sadaya piringan Srengéngé badhé katutup déning piringan Bulan
Pérangan piringan Srengéngé ingkang boten katutup déning piringan Bulan, wonten ing sakeliling piringan Bulan lan katon mèmper cincin ingkang sumunar
Grahana Srengéngé boten saged kadadosan langkung saking 7 menit 40 dhetik
Nalika grahana Srengéngé, tiyang dipunlarang ningali Srengéngé kanthi "mata telanjang" amargi saged ngrisak mripat kanthi permanén lan njalari wuta
Ningali kanthi langsung tumuju fotosfer Srengéngé (pérangan cincin padhang saking Srengéngé) éwadéné namung sapérangan dhetik saged njalari karisakan permanén retina mripat amargi radiasi tinggi ingkang boten katon ingkang dipunpancaraken saking fotosfer
Karisakan ingkang katimbulaken saged njalari wuta
Ngamati grahana Srengéngé mbetahaken pelindhung mripat mirunggan utawi kanthi ngginakaken métode ningali kanthi boten langsung
Kaca mripat "sunglasses" boten aman kaginaaken amargi boten nyaring radiasi inframerah ingkang saged ngrisak retina mripat.
Singapura Singapura (Inggris "Singapore"; Mandarin 新加坡 ("Xīnjiāpō"); Tamil சிங்கப்பூரசு ("Ciŋkappūr")) iku nagara kutha ing Asia Kidul-Wétan
Nagara ini jembaré 704 km² lan kang ndunungi ana 4,7 yuta jiwa
Nagara iki kapisah saka Malaysia déning Selat Johor ing sisih lor, lan saka Kapuloan Riau, Indonésia déning Selat Singapura ing sisih kidul
Singapura minangka pusat kauangan urutan kapapat ing donya lan minangka kutha donya kosmopolitan kang mainaké peran wigati sajeroning perdagangan lan kauangan internasional
Plabuhan Singapura iku siji saka lima plabuhan paling ramé ing donya
Singapura duwé sajarah imigrasi kang dawa
Sing ndunungi gunggung 5 yuta jiwa, dumadi saka ètnik Cina, Melayu, India, manéka katurunan Asia, lan Kaukasoid
42% kang ndunungi Singapura wujud wong mancanagara kang nyambutgawé lan ngangsu kawruh
Pekerja manca minangka 50% saka sèktor jasa
Nagara iki minangka kang paling padhet kaloro ing donya sawisé Monako
Kearney nyebut Singapura minangka nagara paling kaglobalisasi ing donya ing Indèks Globalisasi taun 2006
Kali Kali (krama: lèpèn) utawa sungé punika margi kanggé miyosipun toya saking dhataran ingkang inggil tumuju dhumateng dhataran ingkang langkung andhap
Lèpèn ugi dados satunggaling komponèn wonten ing siklus toya
Toya ingkang mili wonten ing lèpèn limrahipun asal saking toya jawah, sumber toya, toya siti, lèpèn alit, grojogan, tlaga, lèlèhan ès saking gunung, utawi bucalan saking penampungan toya (dam lan sanèsipun)
Mèh sadaya lèpèn kahubungaken kaliyan lèpèn sanèsipun ingkang dipunwastani ilèn lèpèn, tlatah ingkang langkung inggil dunungipun lajeng minangka sumber kanggé lèpèn punika
Toya lèpèn ugi saged asal saking sumber toya siti
Wiwit saking sumberipun, lèpèn mili mangandhap, limrahipun dumugi ing seganten utawi hilir sungai|tlaga
Wonten tlatah ingkang gersang amargi titiwancinipun kering|panas|rendheng, toya lèpèn kadhangkawis telas utawi kirang amargi pemanasan|panguapan
Toya lèpèn saged ugi ngrembes wonten ing salebeting sangandhapipun siti utawi watu ingkang kathah pori-porinipun lan saged katembus, lajeng dados air bawah tanah|banyu lemah|air tanah|toya siti
Panyedhotan toya kanggé indhustri, irigasi lan sanèsipun ingkang keladuk kathahipun, ugi saged ndadosaken lèpèn garing sadèrèngipun dumugi seganten utawi tlaga
Sungapan utawi pérangan ingkang langkung andhap, déning para ahli géologi dipunsebat minangka level dhasar lèpèn
Tlatah ingkang toyanipun mili dhateng lèpèn utawi dalan lèpèn dipunwastani tlatah tangkepan toya, lembah tangkepan toya, lembah pengeringan utawi dataran pengaliran lèpèn
Istilah "watershed" ugi dipunanggé mastani tapel wates antawis tlatah tangkepan toya satunggal lan sanèsipun, pramila lajeng dipunwastani pamérangan toya, utawi ing kasus sanèsipun, pamérangan bawana
Toya ingkang wonten lèpèn limrahipun kakurung ing salebeting kanal/badan lèpèn, ingkang dumados saking dhasar jeram ing antawisipun pinggir lèpèn
Lèpèn ingkang ageng gadhah dhataran lubèran banjir ingkang langkung wiyar
Dhataran punika saged langkung wiyar tinimbang ukuran lèpènipun piyambak
Wonten ing tlatah kitha, bédanipun kanal lan dhataran lubèran banjir dados kabur amargi dhataran lubèran banjir kathah ingkang dados tlatah pemukiman utawi indhustri
Kanal utawi badan lèpèn limrahipun wujud satunggal ilèn toya, nanging sawatawis lèpèn ngilèkaken langkung saking satunggal ilèn lajeng dados jalinan lèpèn
Lèpèn kados makaten pancèn awis-awis, namung wonten ing sawatawis tlatah kados ing New Zealand, ugi ing tlatah peneplain (laladan pagunungan ingkang dados dhatar amargi erosi), lan wonten ing sawatawis delta ing lèpèn ageng
Lèpèn ingkang sambung sinambung (anastamosing river), inggih mèmper kaliyan jalinan lèpèn
Lèpèn kados makaten punika ilènipun mènggak ménggok lan ngandhut kathah endhapan
Lèpèn, sampun dipun-ginakaken déning manungsa wiwit lairipun jaman peradhapan, minangka sumber toya, sumber pakan, kanggé transport, minangka rintangan pertahanan, sumber tenaga kanggé nggesangaken mesin-mesin lan kanggé mbucal sampah
Salami éwon taunan lèpèn sampun dipun-ginakaken minangka sarana navigasi
Navigasi lèpèn dados sarana transport ingkang paling mirah lan taksih kathah dipunanggé wonten ing lèpèn ageng donya, kados Lèpèn Gangga, Lèpèn Nil, Lèpèn Mississippi, lan Lèpèn Indus
Wonten ing nagari ingkang gadhah kathah wana kados Skandinavia lan Kanadha, blandhong kajeng migunakaken lèpèn kanggé transport kajeng kanthi milèkaken kajeng saking wana dhumateng panggénan penampungan kajeng kanggé prosès salajengipun
Makaten ugi, lèpèn sampun dados sumber pakan wiwit jaman pra sajarah
Sanèsipun minangka sumber mina (iwak), lèpèn kanthi boten langsung ugi mbiyantu tuwuhing tetuwuhan kanthi nyedhiaaken toya
Lèpèn mujudaken ranté pakan ingkang lumintu
Lèpèn ugi dados sumber toya, pramila boten nggumunaken yèn kathah kitha ing donya ingkang dumunung wonten ing sisih lèpèn.
Watu lan krikil ingkang dipunkasilaken lan dipunilèkaken déning lèpèn minangka bahan konstruksi wangunan
Ing genersi sapunika, kaéndahan lèpèn lan habitat ing saubengipun kathah ingkang dipundadosaken obyèk turisme
Lèpèn ingkang mili wonten ing tlatah pagunungan, gadhah jeram ingkang ilènipun rikat, kanthi toya ingkang bening, kadhangkawis ugi gadhah grojogan
Jeram ugi asring dipundadosaken wahana rekreasi
Lèpèn ingkang milinipun rikat lan grojogan asring dipunpigunaaken minangka sumber ènergi, wujud roda toya lan pabrik listrik hidro
Miturut sajarah, lèpèn ugi wigati minangka tapel wates politis lan tapel wates nagari
Upaminipun, Lèpèn Danube, sampun dangu dados tapel wates Kamaharajan Romawi, lan sapunika dados tapel wates antawis nagari Bulgaria lan Romania
Lèpèn Mississippi ing Amérika Lèr, lan Lèpèn Rhine ing Éropa, dados tapel wates wétan-kilèn wonten ing bawana punika
Lèpèn Orange lan Lèpèn Limpopo ing Afrika kidul-wétan dados garis wates antawis provinsi lan nagari ingkang dipunlangkungi
Sajarawan Yunani ingkang pinunjul Megasthenes (350BC-290BC) nyebataken bab Lèpèn Gangga makaping kaping wonten ing karyanipun Indika, yèn India gadhah kathah lèpèn ingkang ageng lan saged dipunlayari, asalipun saking gunung-gunung lan mili ing tlatah wates lèr tumuju dhumateng `epèn Gangga
Flora lan fauna ing lèpèn wujud warni-warni habitat
Sanajan boten sadaya organisme tahan gesang wonten ing toya tawa ingkang wonten ing lèpèn, nanging sawatawis kados déné Salmon lan Hilsa saged tahan gesang wonten ing toya lèpèn lan seganten
Banjir inggih punika kadadéan klelebing daratan amargi toya
Banjir punika wonten manawi toya ngleleb daratan ingkang padatanipun garing
Banjir limrahipun disebabaken amargi lèpèn ingkang ngluap ing sekitaripun akibat saking curah jawah ingkang dhuwur
Banjir dados pérangan alami wonten ing siklus lèpèn
Mayoritas érosi ing badan lèpèn lan tlatah lubèranipun kadadosan salami banjir
Ewosemanten, manungsa nyegah banjir alamiah wau kanthi ndamel témbok ing pèrèng lan nglempengaken ilènipun toya lèpèn, ingkang lajeng murugaken garingipun tlatah ingkang sajatosipun kanthi alamiah kedah teles
Débit toya, ugi dipunwastani kacepatan volume ilèn lan kacepatan ilèn, inggih punika kathahing toya ingkang mili ing wekdal tinamtu, dipunukur nganggé mèter kubik per detik (1 m3/s = 35.51ft3/s)
Lepèn saged dipuntata utawi dipunkontrol saéngga langkung migunani lan kirang mbebayani tumraping manungsa
Manajemen Lèpèn wujud aktivitas ingkang lumintu amargi lèpèn "condhong" ngrisak modifikasi ingkang dipundamel déning manungsa
Kanal dados langkung dhangkal, mekanisme lawang toya risak amargi yuswa, tanggul lan dam saged bocor utawi ngrembes
Kauntungan saking nata lèpèn asring buk-bandha kaliyan ongkos sosial ékonomi kanggé nata lèpèn lan akibatipun
Minangka satunggiling conto, ing pérangan donya majeng, lèpèn dipuntata nganggé kanal-kanal kanggé nyegah banjir wonten tlatah ingkang dipunkembangaken, nanging akibatipun banjir ingkang langkung ageng saged ngrisak sadaya wau ngicalaken kathah artos lan ugi kurban jiwa
Sedasa ingkang paling panjang ing donya.
Amargi ukuran lèpèn kanthi alamiah fractal|kapérang-pérang pramila ndadosaken sesah kanggé ngukur panjangipun lèpèn
Tansaya persis ngukuripun, lèpèn dados tansaya panjang
Ugi, sesah nemtokaken ing pundi asalipun utawi pungkasanipun lèpèn, amargi asring, pérangan inggil lèpèn kawangun déning jeram usuman, rawa-rawa, utawi tlaga ingkang tansah owah
Punika kinten-kinten ukuranipun sedasa lèpèn ageng ing donya: Pratélan sanès ingkang boten sarujuk pirsani: Daftar Lèpèn (Vaughn) Ugi pirsani
Lèpèn saged dipunsebrangi kanthi:
Tanah Jawa Tanah Jawa iku tlatah ing pulo Jawa sing dipanggoni déning wong Jawa utawa wong sing nuturaké basa Jawa
Tlatah iki ngambah Banten, sabagéyan Karawang, Darmayu, Cerbon, Jawa Tengah lan Jawa Wétan
Nanging ing sisih liya ing kabupatèn Brebes lan kabupatèn Cilacap, basa Sundha uga dipituturaké
Banjur ing tlatah Bang Wétan, dadi Bangil mangétan nganti saloring Banyuwangi, basa Madura uga dipituturaké.
Konstitusi Konstitusi punika aslinipun saking basa Latin "constutio", ingkang tegesipun hukum ingkang wigati
Konstitusi saking sawenèh organisasi mratélakaken wangun, struktur, aktivitas, karakter, lan aturan dhasar organisasi wau
Jinis organisasi ingkang migunakaken konsèp Konstitusi kalebet : Konstitusi Indonésia inggih punika UUD '45.
Majulah Singapura Majulah Singapura (Jawa: Umajua Singapura) ya iku gunagitaning Singapura
Jarwa ing basa liyané:
Toronto Toronto punika kitha paling ageng ing Kanada lan minangka kitha krajan provinsi Ontario
Populasi Toronto watawis 2.518.772 ("perkiraan" taun 2004); lan ingkang wonten ing Tlatah Toronto Raya (GTA) inggih punika 5.715.386 (2004)
Padunung Toronto dipunwastani "Torontonian"
Toronto punika pérangan saking tlatah Golden Horseshoe Ontario, wewengkon ingkang padunungipun kathah, watawis pitung yuta
Saprotigan sing ndunungi Kanada manggèn wonten ing tlatah ingkang dunungipun 160 km saking Toronto, lan watawis saproenem pedamelan ing Kanada dumunung wonten ing mriki
Asal usul sing ndunungi Kanada inggih punika tiyang Britania, Irlandia, Italia, lan Tionghoa
Grup ingkang langkung alit inggih punika tiyang Portugis, Yunani, India lan Karibia
Diadeg ing taun 1967, sing jenenge George Brown (1818-1880), salah sawijining pendiri Konfederasi Kanada, politisi liberal lan pencipta koran Globus ing Toronto (saiki The Globe and Mail).
Tokyo Tokyo (東京; "Tōkyō", teges ingkang barès: kitha krajan wétan) punika kitha krajan Jepang dalah tlatah ingkang padhet piyambak ing Jepang, sarta laladan metropolitan ingkang ageng piyambak ing donya dipuntingal saking cacah tiyang ingkang ndunungi (33.750.000 ing kitha lan tlatah saubengipun)
Watawis 12 yuta tiyang ingkang ndunungi manggèn ing Tokyo lan atusan èwon sanèsipun wongsal-wangsul saben dinten saking tlatah saubengipun kanggé nyambut damel utawi dagang ing Tokyo
Tokyo punika punjer pulitik, ékonomi, budaya lan akademis ing Jepang sarta panggénan pura kaisar Jepang lan kursi papréntahan nagari, sisan minangka punjer bisnis lan finansial utami tlatah Asia Wétan
Tokyo gadhah sakedhik gedhong pencakar langit tinimbang kitha sanès ingkang saukuran, amargi wontenipun tatacara konstruksi lindhu
Wangunan di Tokyo kathahipun wujud apartemen tingkat andhap (6 ngantos 10 lantai) lan griya kulawarga ingkang alit
Tokyo ugi minangka lokasi sistem transportasi massal ingkang paling kompleks sadonya, lan misuwur déning jam-jam sibukipun ingkang padhet
Tokyo kanthi barès tegesipun "kitha krajan wétan" wonten ing basa Jepang, kosok balèn kaliyan kitha krajan lami ingkang wonten ing kilèn, Kyoto, ingkang dipunnamikaken "saikyo", utawi "kitha krajan kilèn" ing abad ke-19
Ngantos taun 1870-an, Tokyo dipunwastani "Edo"
Nalika punjer kamaharajan pindhah saking Kyoto dhateng Edo, namanipun lajeng dipun-gantos
Prefektur Tokyo dipunpérang dados Dharatan dan kapuloan
Pérangan Dharatan dumunung wonten ing sisih kidul-kilèn Lempongan Tokyo, watawis 90 km saking wétan ka kilèn, lan 25 km lèr ka kidul
Tokyo wewatesan kaliyan Prefektur Chiba ing sisih wétan, Prefektur Yamanashi ing kilèn, Prefektur Kanagawa ing kidul, lan Prefektur Saitama ing sisih lèr
Kepuloanipun wujud Kapuloan Izu lan Kapuloan Ogasawara, manjang watawis 1.000 km ka Samodra Pasifik
Wiwit taun 2001, Tokyo kalebu saka 62 divisi: 23 distrik khusus, 26 kutha, 5 kutha cilik lan 8 desa
Tokyo punika markasipun perusahaan sèktor ékonomi nasional lan donya
Miturut yuswa (2002): Populasi penduduk manca: 327.000 (2001) Tuwuhing populasi: +68.000 (2000 hingga 2001) Budaya
Situs keagamaan wigati ing Tokyo: Pranala Njawi.
Rio de Janeiro Rio de Janeiro (tegesipun "Lèpèn Januari" wonten ing basa Portugis) punika kitha krajan Negari Pérangan Rio de Janeiro ing Brasil pérangan kidul-wétan
Kitha punika wiyaripun 1.256 km² lan sing ndunungi antawis 6.150.000 yuta jiwa (2004)
Sawetawis 10 yuta sing ndunungi manggèn wonten ing wewengkon metropolitan Rio de Janeiro Raya, ingkang wekdal punika minangka kitha paling ageng nomer sekawan ing donya
Rio de Janeiro dados "tuan rumah" Pan American Games 2007 (Pan American Games ke-15) ingkang dipunwontenaken wiwit 13 ngantos 29 Juli 2007.
Musik patriotik Lagu patriotik iku lagu kang nuduhaké rasa tresna marang nagara
Sawijining lagu patriotik bisa nganggo lirik utawa ukara, nanging bisa uga mung wujud instrumental, bisa uga wujud lagu kabangsan resmi utawa ora resmi
Lumrahé ditembangaké wektu liburan lan ing acara mèngeti dina wigati ing sajarah
Téma utama ya iku bab tresna marang nagara utawa théma liyané kang duwé sèntimèn patriotik lan nasionalisme.
Sawetara lagu patriotik duwé sipat militaristik, jingoistik, utawa ngandhut théma kang ngagungaké pangorbanan dhiri; lan théma liyané kaya déné kaéndahan alam, sajarah utawa idéalisme
Siaran radhio resmi saka sawatara nagara lumrahé migunakaké lagu patriotik sing misuwur kanggo tandha wates acara utawa minangka lagu (pambuka) resmi
Sagara Sagara (krama: saganten), uga ingaran tasik utawi laut punika kempalan toya asin saha kahubungaken kaliyan samodra utawi tlaga ageng ingkang padatanipun ngandhut toya asin, kirang gadhah saluran alam kados déné Seganten Kaspia lan Laut Mati
Istilah seganten asring dipun-ginakaken minangka sinonim kaliyan samodra
Tlaga ageng, kados ta Great Lakes, kadhangkala dipunwastani seganten dharat
Kathah seganten ingkang kalebet kategori "marginal sea", inggih punika seganten ingkang arusipun dipunsababaken déning angin; déné jinis sanèsipun kados seganten mediterranean, ingkang arusipun kasebabaken déning béda salinitas lan suhunipun toya
Organisasi Hidrografi Internasional (IHO) minangka organisasi internasional ingkang gadhah kakuwasaan bab ndèfinisikaken seganten
Seganten kawangun 4,4 milyar taun kapungkur, wiwitanipun asipat asem sanget, kanthi toya ingkang umob (watawis 100 °C) amargi panasipun Bumi wekdal samanten
Asemipun toya seganten amargi wekdal punika atmosfer Bumi dipunkebaki déning karbon dioksida
Kaaseman toya punika ingkang njalari inggilipun panggapukan ingkang ngasilaken uyah ingkang andadosaken toya seganten asin kados ing wekdal sapunika
Wekdal samanten, gelombang tsunami asring kadadosan amargi asringipun astéroid nabrak Bumi
Pasang surut seganten ing wekdal punika ugi bertipe mamut utawi inggil sanget amargi jarakipun candra ingkang caket sanget kaliyan Bumi.
Samodra Samodra utawi samodra (saking basa Sangskreta) punika seganten ingkang wiyar lan minangka "massa" toya asin ingkang sambung-sinambung wonten ing lumahing bumi lan dipunwatesi déning bawana utawi kepuloan ageng
Wonten gangsal samodra ing bumi inggih punika: Samodra wiyaripun antawis 71% saking sadaya lumahing bumi, kanthi tlatah watawis 361 yuta kilomèter pesagi, isi samodra watawis 1.370 yuta km³, lan lebetipun rata-rata 3.790 mèter
(Perètangan punika boten kalebet seganten ingkang boten kahubungaken kanthi langsung kaliyan samodra, sepertos Seganten Kaspia)
Pérangan ingkang langkung alit saking samodra ing antawisipun: seganten, selat, lan lempongan
Makluk ingkang gesang wonten ing salebeting samodra antawisipun:
Sagara Jawa Sagara Jawa iku sagara cethèk sing ambané kira-kira 310.000 km2 ing antarané pulo Kalimantan, Jawa, Sumatra, lan Sulawesi ing gugusan kapuloan Nuswantara
Sagara ini kadhapur ing jaman ès sing pungkasan, yaiku nalika rong sistèm kali manunggal
Ing sisih lor-kulon, Selat Karimata nggandhèngaké karo Sagara Cina Kidul
Sèktor pangiwakan iku aktivitas ékonomi wigati ing Sagara Jawa
Ana punjul 3.000 spésies bahari ing tlatah kéné
Tlatah saubengi Sagara Jawa iku tlatah tujuan turis sing populèr
Selam scuba mènèhi kasempatan kanggo njlajah lan fotografi guwa-guwa ngisor sagara, baita klelep, trumbu karang, lan kauripan ngisor sagara
Sawetara taman nasional ana ing tlatah iki
Ana Taman Nasional Ujung Kulon ing Banten kidul lan Kapuloan Karimun Jawa saloring Semarang
Pulo Menjangan cedhak Bali uga siji taman nasional
Ing sajarah Perang Donya II, Sagara Jawa dadi lokasi naas kanggo wadyabala Sakuthu
Ing sasi Fèbruari lan Maret 1942, angkatan Laut Walanda, Britania, Australia, lan AS mèh digempur entèk déning serangan Jepang.
Pratélan geminte ing Walanda Kaca iki amot daftar kutha utawa "gemeente" ing Walanda sing cacahé 380 miturut status ing awal taun 2018
Kakawin Ghaṭotkacâśraya Kakawin Ghaṭotkacâśraya utawi Kakawin Gathotkacasraya punika satunggaling kakawin ing basa Jawi Kina
Kakawin puniki dipunserat ing abad kaping 12 Masèhi déning mpu Panuluh nalika jumenengipun prabu Jayakreta ing Kedhiri
Kakawin puniki nyariyosaken lelampahipun radèn Abimanyu lan dhaupipun kaliyan Siti Sundari nalika para Pandhawa dipunbucal ing wana 12 taun
Kakawin puniki amot 50 pupuh
Kakawin Gathotkacâsraya dipunwiwiti déning satunggaling "manggala" ingkang katur kanggé dèwa Késawa saha prabu Jayakreta ingkang kaanggep titisanipun bathara Wisnu
Lajeng kakawin puniki anyariyosaken nalika para Pandhawa nglampahi padhendhan ukuman bucalan 12 taun
Kala samanten sang Abimanyu tinitipaken wonten ing Dwarawati
Piyambakipun saged ngèngèr saha bekti sanget dhateng ing uwanipun, prabu Kresna
Sang prabu inggih tresna marang piyambakipun
Malah saupami sang Abimanyu dhaupa kaliyan déwi Siti Sundari, prabu Kresna inggih rena kémawon
Nanging déwi Siti Sundari sampun kelajeng kapacangaken kaliyan radèn Laksana-Kumara, putra ing Ngastina
Déné sang Abimanyu pancèn inggih mempeng dhateng sang Siti Sundari, sarta kanggé nyamur gandrung, remenanipun mlampah-mlampah wonten ing wana
Satunggaling dinten déwi Siti Sundari inggih gadhah kepéngin tindak dhateng wana, kaparingan lilah ingkang rama, lajeng mangkat kaliyan para pandhèrèk èstri
Prabu Kresna piyambak ugi lajeng tedhak lalana dhateng wana
Kapinujon salebetipun medal mlampah-mlampah dhateng wana punika sang radèn Abimanyu kepanggih kaliyan dèwi Siti Sundari ngantos kaping kalih; temtu kémawon bilih ingkang makaten wau andadosaken sampyengipun dèwi Siti Sundari kaliyan radèn Abimanyu
Sareng sampun wangsul wonten ing kadhaton, dèwi Siti Sundari kintun serat dhateng sang Abimanyu, pratéla boten seneng yèn kadhaupna kaliyan sang Laksana-Kumara; serat wau dipun-kanthèni gantèn saha borèh
Radèn Abimanyu lajeng pados akal supados saged papanggihan radi dangu kaliyan sang putri
Sang Abimanyu samadi, kerawuhan bathara Kamajaya sagarwa, maringi sekar, ingkang saged ngreksa kawilujenganipun radèn Abimanyu ing salebeting pepanggihan
Nalika sang hyang Kamajaya badhé muksa malih, punika sang Abimanyu cèwèt boten ngaturi bekti dhateng dèwi Ratih
Sang dèwi duka, radèn Abimanyu dipun-sapatani, nyuwun ngapunten, inggih lajeng dipunparingi
Radèn Abimanyu ing sasampunipun punika saged lumebet ing patamanan kadhaton, kepanggih kaliyan dèwi Siti Sundari
Sang Baladéwa mireng duka sanget, radèn Abimanyu dipuntundhung
Lajeng piyambakipun késah kadhèrèkaken pun Jurudyah
Wonten ing satunggaling candhi Siwah sang radèn nyipeng, wasana kedhatengan raksasa kalih
Sang radèn dipun-cepeng badhé dipunaturaken minangka dhaharipun bathari Durga
Danawa kalih kabur ambekta sang radèn saha pun Jurudyah
Dumugi ngarsanipun bathari Durga, sang radèn badhé dipundhahar, nanging boten saèstu, amergi sang radèn katingal bekti sanget
Wasana radèn Abimanyu kadhawuhan dhateng ing karaton Purabaya, kadhatonipun radèn Gathotkaca.
Sarèhné tebih, sang radèn kaliyan Jurudyah dipun-gendhong danawa kalih wau, kabekta mabur
Dumugi ing Purabaya, sang radèn dipunsèlèhaken wonten ing patamanan
Wonten ing ngriku sang radèn kepanggih kaliyan danawa, juru tamanipun sang Gathotkaca
Danawa nesu, nanging lajeng lilih manahipun, awit dipunpratélani, bilih sang Abimanyu boten badhé ndamel resah, namung badhé sowan dhateng radèn Gathotkaca, pun Jurudyah ingkang nggelaraken saprelunipun
Sang Gathotkaca sagad badhé mitulungi supados kedumugen karsanipun radèn Abimanyu
Sareng sampun mèh tempuking damel, para Korawa ngarak pangantèn dhateng Dwrawati
Sang Siti Sundari sampun bingung, mèh badhé suduk slira, nanging angsal wisiking déwa, yèn badhé saèstu dhaup kaliyan radèn Abimanyu
Radèn Gathotkaca saha bala mangkat dhateng Dwarawati, lereb wonten wana sacelaking nagari
Radèn kalih sang Gathotkaca saha sang Abimanyu nitih kréta mabur njujug ing patamanan, kepanggih dèwi Siti Sundari
Ing jawi para tamu sampun sami suka-suka pista
Sang dèwi kaliyan radèn Abimanyu kadhawuhan nitih kréta mabur, oncat saking kadhaton
Sang Gathotkaca boten késah saking patamanan, badhé mejahi sang Laksana manawi dhateng
Saoncatipun dèwi Siti Sundari kaliyan radèn Abimanyu, radèn Gathotkaca mindha-mindha sang Siti Sundari
Raksasa anama Bajradanta, anakipun raksasa Baka, ingkang dipunpejahi déning sang Bima, badhé males ukum
Akalipun sang Gathotkaca dipunwadulaken dhateng sang Kurupati
Sang Bajradanta lajeng nyuwun lilah mindha-mindha sang Laksana Kumara
Pangantèn jaler palsu dipunarak dhateng panggènaning pangantèn èstri
Sareng panggih lajeng rangkulan, gapyuk; pangantèn jaler ngangkah pejahipun pangantèn èstri, ingkang èstri samanten ugi, nanging menang pangantèn èstri ingkang lajeng badhar dados radèn Gathotkaca, mabur
Para Korawa sami lumajeng
Prabu Kurupati angempalaken bala lajeng perang kabantu déning prabu Baladéwa, mengsah santana ing Dwarawati, kabantu radèn Gathotkaca
Sareng para Korawa katingal keseser, prabu Baladéwa triwikrama nenggalanipun dipunobat-abitaken medal sawarnining danawa, détya, raksasa, sapanunggilanipun
Ing nalika punika bagawan Narada tumedhak dhateng dunungipun prabu Kresna, taksih wonten ing wana, dipundhawuhi kondur
Prabu Kresna lajeng ngrerapu ingkang raka
Sasampunipun lilih lajeng boten wonten prakawis, tur sang Abimanyu saèstu dhaup kaiyan dèwi Siti Sundari
Lajeng kakawin puniki tinutup déning satunggaling panutup
Kakawin puniki dipunarani "Gathotkacasraya" amergi radèn Gathotkaca awèh sraya utawi pitulung marang Abimanyu
Kakawin puniki ugi gadhah judhul alternatif Ghaṭotkacaśaraṇa
Mpu Panuluh anggènipun nyerat kakawin Gatotkacasraya sampun sepuh lan miturut Poerbatjaraka sampun sawatawis kesel agesang ing donya
Poerbatjaraka andhedhasaraken idhepipun ing manggala lan épilogipun kakawin puniki
Manggala saha épilogipun makaten:
Cucak rawa Cucak rawa iku manuk pangocèh saka suku Pycnonotidae sing sok asaba ing rawa-rawa lan pinggir alas
Swarané apik lan disenengi manungsa.